Innocentius Episcopus servus servorum Dei, dilecto filio G. Abbati Sulliacensi. Turonensis diocesis, salutem  apostolicam benedictionem. Cùm nuper monasterio Trenorchiensi, Sedi Apostolicæ immediatè subjecto, Pastoris solatio destituto, Conventûs ipsius, Priori Sancti Portiani, providendi eidem monasterio de Abbate contulerint unanimiter potestatem: promittentes quod illum in Abbatem reciperent, de quo dictus R. Prior eis duceret providendum:  idem, Spiritûs sancti gratiâ invocatâ, te in Abbatem ejusdem monasterii duxerit postulandum: nósque postulationem hujusmodi, nobis per dilectos filios, Gelinum Priorem de Ly,  B. Elemosynarium ipsius monasterii, speciales præfati Conventûs nuncios præsentatam, de fratrum nostrorum consilio admittentes, te à vinculo absolverimus, quo Sulliacensi monasterio tenebaris,  ad Trenorchiense monasterium transtulerimus memoratum; discretioni tuæ præsentium auctoritate mandamus, quatinùs humiliter suscipiens impositum à Domino tibi onus, ad prædictum Trenorchiense monasterium te transferre procures: gerens sollicitè curam ejus, gregem dominicum in illo tibi commissum, doctrinâ verbi  operis informando. Voluntatem autem tuam super his, nobis per tuas litteras non differas intimare. Datum Lugduni XV. Kalendas Aprilis, pontificatûs nostri anno secundo. A tergo scriptum est, Non est confirmatum, quia ..... Cætera mures arroserant. Erat annus 1245. paulò antè mortuo Berardo Abbate.